Komission asetus (EY) N:o 703/2001, annettu 6 päivänä huhtikuuta 2001, direktiivin 91/414/ETY 8 artiklan 2 kohdassa tarkoitetun työohjelman toisessa vaiheessa arvioitavien kasvinsuojeluaineiden tehoaineiden vahvistamisesta ja niiden esittelijöiksi nimettyjen jäsenvaltioiden luettelon tarkistamisesta



Virallinen lehti nro L 098 , 07/04/2001 s. 0006 - 0013



Komission asetus (EY) N:o 703/2001, annettu 6 päivänä huhtikuuta 2001, direktiivin 91/414/ETY 8 artiklan 2 kohdassa tarkoitetun työohjelman toisessa vaiheessa arvioitavien kasvinsuojeluaineiden tehoaineiden vahvistamisesta ja niiden esittelijöiksi nimettyjen jäsenvaltioiden luettelon tarkistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2001/21/EY(2), ottaa huomioon neuvoston direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevista yksityiskohtaisista säännöistä 28 päivänä helmikuuta 2000 annetun komission asetuksen (EY) N:o 451/2000(3) ja erityisesti sen 5 artiklan 2 ja 6 kohdan, sekä katsoo seuraavaa: (1) Valmistajia, jotka halusivat varmistaa, että markkinoilla 26 päivänä heinäkuuta 1993 olleet ja asetuksen (EY) N:o 451/2000 liitteessä I mainitut tehoaineet sisällytetään direktiivin 91/414/ETY liitteeseen I, pyydettiin ilmoittamaan tästä toivomuksestaan asianomaiselle esittelevälle jäsenvaltiolle viimeistään 31 päivänä elokuuta 2000. (2) Esittelevät jäsenvaltiot ovat antaneet komissiolle kertomuksen siitä, täyttivätkö ilmoitukset asetuksen (EY) N:o 451/2000 liitteessä V olevassa 1 osassa tarkoitetut hyväksyttävyysperusteet, kuten mainitun asetuksen 5 artiklan 1 kohdassa vaaditaan. (3) Komissio on lisäksi tutkinut ilmoitukset yhdessä pysyvän kasvinsuojelukomitean kanssa todetakseen, oliko esittelevä jäsenvaltio saanut ilmoitukset määräajassa ja täyttivätkö ne hyväksyttävyysperusteet. (4) Sen vuoksi olisi tehtävä päätös asetuksen (EY) N:o 451/2000 nojalla arvioitavista tehoaineista ja niistä ilmoituksen tekeviksi nimetyistä henkilöistä. (5) Jäsenvaltioiden nimeämisestä esittelijöiksi direktiivin 91/414/ETY 8 artiklan 2 kohdassa tarkoitetun työohjelman toisessa vaiheessa säädetään asetuksen (EY) N:o 451/2000 4 artiklan 1 kohdassa ja liitteessä I. Liitteeseen I sisällyttämistä koskeneiden pyyntöjen tutkinnan jälkeen ilmenneen epätasapainon vuoksi tiettyjen tehoaineiden esittelytehtävä olisi siirrettävä jollekin toiselle jäsenvaltiolle. (6) Sen varmistamiseksi, että direktiivin 91/414/ETY 8 artiklan 2 kohdan mukainen tarkastus voidaan saattaa loppuun ajallaan, olisi vahvistettava määräaika, jonka kuluessa asiakirjat sekä muut asetuksen (EY) N:o 451/2000 nojalla vaadittavat tekniset ja tieteelliset tiedot on annettava esittelevälle jäsenvaltiolle. (7) Niiden tuottajien, jotka ovat tehneet edellä mainitut vaatimukset täyttävän ilmoituksen, nimet ja osoitteet olisi julkaistava sen varmistamiseksi, että heihin saadaan yhteys yhteisten asiakirjojen esittämiseksi. (8) Tässä asetuksessa säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (EY) N:o 451/2000 mukaisesti arvioitavien tehoaineiden luettelo on tämän asetuksen liitteessä I olevassa A sarakkeessa. 2. Esitteleväksi jäsenvaltioksi kunkin 1 kohdassa tarkoitetun aineen osalta nimetty jäsenvaltio on liitteessä I olevassa B sarakkeessa vastaavan tehoaineen kohdalla. 3. Ne tuottajat, jotka ovat tehneet määräajassa ilmoituksen asetuksen (EY) N:o 451/2000 4 artiklan 2 kohdan mukaisesti, esitetään tämän asetuksen liitteessä I olevassa C sarakkessa kolmen tai viiden kirjaimen koodina vastaavan tehoaineen kohdalla. Kunkin tuottajan nimi ja osoite esitetään kunkin kooditunnisteen osalta tämän asetuksen liitteessä II. 2 artikla Asetuksen (EY) N:o 451/2000 5 artiklan 4 kohdan c ja d alakohdassa tarkoitetuksi määräajaksi vahvistetaan 30 päivä huhtikuuta 2002. 3 artikla Tämä asetus tulee voimaan 1 päivänä toukokuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä huhtikuuta 2001. Komission puolesta David Byrne Komission jäsen (1) EYVL L 230, 19.8.1991, s. 1. (2) EYVL L 69, 10.3.2001, s. 17. (3) EYVL L 55, 29.2.2000, s. 25. LIITE I Luettelo tehoaineista (sarake A), esittelevistä jäsenvaltioista (sarake B) ja ilmoituksen tekijöistä (kooditunniste) (sarake C) A OSA: ANTIKOLIINIESTERAASISET TEHOAINEET >TAULUKON PAIKKA> B OSA >TAULUKON PAIKKA> LIITE II Ilmoituksen tekijöiden kooditunnisteiden, nimien ja osoitteiden luettelo >TAULUKON PAIKKA>